TVO วิ่งแรงกว่า 4% นิวไฮรอบ 7 เดือน ลุ้นกำไร Q4 โตแจ่ม
TVO วิ่งแรงกว่า 4% นิวไฮรอบ 7 เดือน ลุ้นกำไร Q4 โตแจ่ม ล่าสุด ณ เวลา 11.15 น. อยู่ที่ 31.50 บาท บวก 1.25 บาท หรือ 4.13% สูงสุดที 31.50 บาท ต่ำสุดที่ 30.25 บาท ด้วยมูลค่าซื้อขาย 82.77 ล้านบาท
8 ม.ค. 2561

ผู้สื่อข่าวรายงานว่า ราคาหุ้น บริษัท น้ำมันพืชไทย จำกัด (มหาชน) หรือ TVO ล่าสุด ณ เวลา 11.15 น. อยู่ที่ 31.50 บาท บวก 1.25 บาท หรือ 4.13% สูงสุดที 31.50 บาท ต่ำสุดที่ 30.25 บาท ด้วยมูลค่าซื้อขาย 82.77 ล้านบาท

ทั้งนี้ ราคาหุ้น TVO ปรับตัวขึ้นสูงสุดในรอบ 7 เดือน นับตั้งแต่ราคาหุ้นอยู่ที่ระดับ 31.75 บาท เมื่อวันที่ 13 มิ.ย.60
ด้านบล.เอเชีย เวลท์ ระบุว่า IAA Consensus ให้ราคาเป้าหมาย TVO ที่ 34 บาท โดยบล.เอเชีย เวลท์ มอง TVO เป็นหุ้นปันผลสูง ซึ่งคาดหวังว่ากำไรบริษัทจะ Turnaround ดีขึ้นในไตรมาส 4/60 จากค่าเงินบาทแข็ง เป็นประโยชน์กับการนำเข้าถั่วเหลืองมาเป็นวัตถุดิบ และปริมาณการเลี้ยงสัตว์โดยเฉพาะไก่ ที่มากขึ้นของผู้ผลิตไก่ ส่งผลให้ดีมานด์กากถั่วเหลืองในประเทศเพิ่มขึ้น
รวมทั้งราคากากถั่วเหลืองดีขึ้น จากการแข่งขันของกากถั่วเหลืองนำเข้าลดไปมาก เนื่องจากมีจีนมาแย่งซื้อ และผลผลิตในอเมริกาใต้ลดลงตามสภาวะอากาศ